Misiolari-taldea (klaretarrak, erlijiosak eta sekularrak) urtean bitan biltzen da, eta misiolarien lanaren hainbat arlo aztertzen dituzte:<?xml:namespace prefix = o ns = "urn:schemas-microsoft-com:office:office" />\nLehentasuna katekistak prestatzeak du, eta, Sakaka, San Pedro, Toro-Toro, Akacio eta Karipuyo herrietan, horretarako eraikitako eraikinetan egiten diren ikastaroen bidez betetzen da behar hori.\nEta nekazarien komunitateak bisitatzen dituzte.\nBai prebentzio lana, bai ospitalekoa ere. Egun, batez ere herrietako alkatetzen mende dago.\nAzpiegitura hauek sortu dira:\nErietxeak eta "Posta Sanitarioak" Misioaren hainbat lekutan. Ospitaleak dituzten herri guztietan sendagileentzako etxebizitzak eraiki dira.\n"Fe y Alegría" erakundearen mende dauden eskolen eta ikastetxeen zuzendaritzaz arduratzen gara. Barnetegiak egin ditugu (haur nekazarientzako etxeak).\nEMAKUMEA SUSTATZEKO ARLOA\nHainbat gairi buruzko ikastaroak egiten dira: alfabetatzea, osasuna eta higienea, osasun liderrak...\nNEKAZARITZA ETA ABELTZAINTZA ARLOA\nNekazarien eta abeltzainen prestakuntzaz arduratzen da: nola hobetu eta sustatu bi arloak; teknikari berriak, beste batzuk prestatuko dituzten liderrak ateratzea. Zenbait lagunek egiten dute lan, batez ere, nekazari sustatzaileek.\nOsasunaren arloa da, inolako zalantzarik gabe, zabalena, eta nekazaritzaren eta abeltzaintzaren arloa, berriz, lan gehien ematen duena. Misioko postu guztietan dauden, baita nekazari-komunitate askotan ere.\nGIZA ESKUBIDEEN ARLOA\nMisioaren lurraldean nagusitzen den injustiziaren aurrean, misiolariek eskubideak defendatzeko hainbat kudeaketa lanetan laguntzen diete nekazariei, bai lan orokorretan, bai kasu zehatzetan ere.\nCaritasi eta eskoletako, amen zentroetako eta lan-zentroetako elikagaiei dagokion guztia hartzen du barnean arlo honek.\nEuskal Herriko probintziak, Boliviako ordezkaritzarekin hitzartuta, Mariaren Bihotza egoitza sortu du. Etxe horretan dago prokura. Guztien etxea da. Egun bertan bizi diren misiolariek, bihotza zabalik, eskuzabal eta sakrifikatuta dutela hartzen dituzte bertara hurbiltzen diren misiolari guztiak. Eta Misioarekin zerikusia duen eta derrigorrezkoa den guztiari erantzuten diote. Bertan, gainera, Boliviako ikasleak bizi dira, eta bertan ikasten dute. Potosiko iparraldeko misiotik etortzen dira, eta ikasketak amaitzean, misiolari-taldearen lanak betetzen dituzte. Irratia izan da komunikabide onena.\nEbanjelioa beti da Berri Ona, Jesusek bere misioa Nazareten aurkeztu zuenean aldarrikatu zuen moduan (Lk 4,14-21). Mende berri honen hasieran, Elizak eta kongregazioak hainbat gonbidapen egin dizkigu: “Jesukristorengandik ibiltzea”, “itsas barrura arraun egitea”, “karitatearen aldeko apustua egitea, pertsona bakoitzarekiko maitasun aktiboaren eta zehatzaren konpromisoa biziz”.\nJesusen “bizia izan dezaten” (Jn 10,10) hitzek Elizaren deiari emandako erantzuna iradokitzen dute. Gure bokazio eta misio profetikoek bizitzaren zerbitzura jartzen gaituzte Euskal Herriko probintzian. Hitzari keinu esanguratsuekin eta bizitzaren aldeko lanekin lagundu behar diogu.\nGure gizartean, bizitzaren zeinuak anitzak eta emankorrak dira: familiaren balioa, emakumea gizartean onartzea eta bertan parte hartzea, bakearen aldeko gizarte-mugimendua, sentiberatasun solidarioa, kultur artekotasuna... Baina biolentziaren eta heriotzaren hainbat adierazle ere topatzen ditugu: giza bizitza mespretxatzea (terrorismoa, indarkeria, elkarrizketa eza...), sistema ekonomiko neoliberala (familia-desegituraketa, pobrezia, langabezia, immigrazioa, gizarte-bazterketa, natura andeatzea...), gaixotasunak eta mendekotasunak. Nola izan gaitezke misiolari Euskal Herrian, bizitzaren eta bizitza ezaren zeinu horiek erabat interpelatuta sentitu gabe? Garenetik, bizitza gutxituagoa daramatenak entrega handiagoarekin zerbitzatzeko dei egin digutela sentitzen dugu, baita “bizitzaren kultura” egiazkoa sustatzeko ere.\nIldo horretan, Euskal Herriko Elizan ere bizitza-zeinuak aurkitu ditugu: kezka misiolariagoa den ebanjelizazioagatik, pastorala birmoldatzea, adiskidetzeko eta bakea lortzeko ahalegina eta ekarpena, baztertuen alde egitea…Bestetik, ebanjelizatzearen zenbait erronka ere hor daude: fedearen transmisioak izandako haustura, elizako subjektuaren ahulezia, bokazio eza, kultura berriarekin loturak ezartzeko beharra... Gure bizitza eta gure zerbitzuak “bizitza maite duen” (Sab 11,26) Jainkoarenganako gure fedearen iragarlea eta testigantza izatea nahi dugu. Hitzaren ministroak izateko bokazioa jaso dugu eta “Jesusen izenean”, aurrez bizituta, ahoskatuta eta zerbitzatuta, bizitzaren iturria da.\nJesusek bere gonbidapena egin digu: “Betiko bizian sartu” (Mt 19,17) eta osotasunean bizi; berarekin egon eta Ebanjelioaren berriona predikatzea (Mk 3,14). Horregatik, Euskal Herriko Misiolari Klaretar guztiok bizitzaren zerbitzariak gara, Jainkoaren dohain moduan bizi garenean eta hala ospatzen dugunean; besteei dugun onena ematen diegunean, “ohiko bizitzaren profezian”; gure misiolari-zerbitzuan defendatu, garatzen eta hezten lagundu eta azken helmuga aldarrikatzen dugunean; lanari, otoitzari eta sufrimenduari ematen gatzaizkionean, besteak bizi daitezen.\nBeste gizon-emakume askori lotu nahi gatzaizkio, kristauak izan edo ez; hau da, bizitza zerbitzatzeko aukera egin dutenei eta egiten jarraitu dutenei, beraiena galtzeko arriskuan egonik ere. Bizitzaren aldeko aukera horren bidez, “misio profetikoan” jarraitu nahi dugu eta, horrela, “gure munduaren altxagarria, zeinua eta profezia” izan.\nEuskal Herriko Misiolari Klaretarrok “gure txikitasunetik eta mugetatik, Jainkoaren Erreinuaren misio handiari laguntzen diogu. Oro har, eliza partikularrek baloratzen gaituztela sentitzen dugu, eta asebeteta gaude egiten dugun lanaz”.\nGure presentzia misiolaria hainbat plataformatan eta arlotan garatzen da: kristau-heziketa eta unibertsitateko heziketa, parrokiak, pastoraltza-unitate berriak, Boliviako misioak (Ipar Potosiko eskualdean), bazterketaren mundua, jeneralaren konpromisoak, animazio misiolaria eta garapenaren sustapena (Proclade), begiraleen, pastoraltza-agenteen eta boluntarioen prestakuntza, bokazio-pastoraltza, familia-pastoraltza...\n“Jesusek munduari oparitzen dion bizitzaren “berriona’ sinesgarriagoa eta eraginkorragoa da beste batzuekin batera iragartzen dugunean, Misio Elkarbanatuan, pobreekin eta baztertuekin harremanak izatean”, bakearen eta justiziaren aldeko konpromisoa hartzen dugunean, eta gure pastoraltza-lana fedearen esperientzia bokazio-pastoraltzaren klabean indartzera bideratzen dugunean.


Alemaniarrek ingenieritza, italiarrek diseinua, japoniarrek eraginkortasuna, frantsesek glamourra, baina britaniarrak (eta britaniar presoen ondorengo diren australiarrak) izan dira motorraren mundua modu berezian bizi izan dutenak.\nGarai batean, motorra gidatzeko bi modu zegoen. Modu ohikoan, gidariaren gorputzak motorrarekin bat egin eta honen ardatzarekin bat eginaz bihurguneetan etzan egiten da. Modu britaniarrean, gorputza beti tente eta zuzen eraman behar zen, errepidarekin 90 graduko angelua eginez, eta bihurguneetan, motorra zen mugitu eta etzan egin behar zena. Ez zen modurik logikoena, ez zen modurik zihurrena, baina honetan ere britaniarrek, estetikaren etikaren jarraitzaile izan dira. Emaitzak eta helburuak betetzeaz gain, emaitza eta helburu horiek lortzeko moduari ematen zioten garrantzia. Bazegoen jarrera honen atzean elegantzia eta heroitasun zoro bat. Egun ia zentzurik ez duen izaera eta bizitza ulertzeko jarrera erromantiko bat.\n60. hamarkadan, Erresuma Batuan argitaratu zen Motorcycle Sport aldizkariak izaera horri eutsi zion. Ez zen inoiz punta-puntako aldizkaria izan, baina bazuen gai bereko beste aldizkariek ez zutena: xarma. Aldizkaria sortu zutenak motozaleak ziren eta motorraren mundua ez zuten soilik arlo tekniko edo ekonomikotik ulertzen. Urteak pasa ahala, diseinua eta edukiak aldatu zituzten baina 80. hamarkada iritsi arte motorren epikak eta estetikak ez du beste inork hain ongi ulertu eta islatu.Diseinu aldetik, gutxiago gehiago dela asmatu zuten minimalismo eskandinabiarra iritsi aurretik. Bi tintekin, betirako iraungo duen diseinua lortu daitekeela erakutsi zuen Motorcycle Sport-ek. Bi shilling-en truke zaila da ezer ederragorik eskuratzea.


Atalak: Zerbitzu Gutuna\nHezkuntza integrala eta gizartean bizitzeko behar diren konpetentzia zein bizikidetzarako baloreak eskaintzen dituen euskal eskola publikoa gara\nEzkaba Ikastetxeak holako ikastetxea izatea nahi du eta horren alde arituko da:\nJendarteari irekia eta herrian uztartutako eskola. Jendarteak planteatzen dituen erronkei egokituko dena.\nIkasleen artean euskararen erabilera bultzatzen duen eskola.\nNorbere buruarekiko, besteekiko eta inguruarekiko errespetua landuz bizikidetza positiboa bultzatzen duen eskola.\nEmaitza akademikoak gero eta hobeak dituen eskola, horretarako irakaskuntza-ikaskuntza prozesuak sendoki garatuta dituelarik.\nEleaniztasunerantz bidea jorratuko duen eskola.\nIKTak oinarrizko tresna eguneroko lanean.\nHezkuntza-eskaintza honako hau dugu:\nD eredua (arlo guztiak euskaraz murgiltze prozesuari jarraituz)\nHaur Hezkuntza eta Lehen Hezkuntzako ikasketak (3 – 12 urte bitarte)\nIngelesa Haur Hezkuntzako bigarren mailatik aurrera (astean 4 saio LHko bigarren maila arte eta 5 saio gainontzeko mailetan).\nGaztelania Lehen Hezkuntzako hirugarren mailatik aurrera.\nAtalak: Eskaintza akademikoa\nKOMUNIKAZIO ETA INFORMAZIOARAKO TEKNOLOGIAK\nInformatika gela 2 Infogela mugikorra\nHaur Hezkuntza gelako ordenagialua\nGure zeintruan hiru informatika gela ditugu. Lehenengo informatika gela Haur Hezkuntza eta 1. zikloko ikasleek erabiltzen dute. 12 ordenagailuz osatuta dago. Bigarren inforamtika gela 2. zikloko ikasleek erabiltzen dute. 12 ordenagailuz osatuta dago. Hirugarren informatika gela mugikorra da eta 3. zikloko ikasleek erabiltzen dute. Hiru gela hauetaz gain, haur hezkuntzako gela guztietan ordanagailu bat dago. Ordenagailu hauek guztiak kablez sareatuta daude eta horren ondorioz, beraien arteko informazio konparitu daiteke edo interneterako konexioa egin daiteke.\nPilotaleku estalia Pilotaleku txikiak Kiroldegi estalia\nKirol eremu aterpetua Igerileku estalia\nPsikomotrizitate gela Liburutegia Antzerki gela\ntxikien eremua Handien eremua


Lurralde Antolamenduko Lurralde Antolamenduko Ikastaroa - Geofumed\nHirigintza proiektuen lurzoruaren kudeaketa ikastaroa\nApirila, 2008 Hainbat\nAsunción-n, Paraguai 13etik 18 uztailaren 2008-ean egingo da, eta Lurralde Politikako Institutuko Lincoln Institutuak sustatuko du aurten proposatutako ikastaroetan; duela gutxi egindakoa bat Guatemalaen eta datozen egunetan Unibertsitateak Hondurasen antolatuko duen bat formalizatuko dugu CEDAC.\nGure herrialde hispanoen alternatiba egokia dela uste dugu, non hirietako proiektuen diseinua oso konplexua baita, lurralde ordenamenduaren arauetan eskaera gutxiagotan edo eskas gutxi eginda ere, erabilera ez ezik, baita domeinua eta okupazioa ere. Ikastaroak eskualdeko beste herrialde batzuek ezarritako tresnak erakustea eta kapitalaren irabaziak berreskuratzeko lortutako inpaktuak aztertzea du helburu, bai eraikuntza modernoaren arloan, bai zentro historiko berreskuratuetan.\nIkastaroa politikari eta teknikariak, sustatzaile eta hirigintza eta hiri handi eta ertainen kudeaketa eta batez ere, hiri-proiektu handietan bizi inplikatutako profesionalei zuzenduta. Parte-hartzaileen ehuneko txikia akademiko-sektoretik etorriko da.\nAplikatzeko komenigarria da, kuota mugatua delako, 45eko parte-hartzaileek eta aplikatzeko epeak bakarrik iraungitzen dira 12. Oro har, beka aplikagarriak aplika daitezke, eta Lincoln Institutuak ostatuaren kostuak, gertaeren erregistroa eta batzuetan bidaiatzeko gastuak ere hartzen ditu barne.\nErakusketarien artean ditugu (besteak beste):\n- Martim Smolka, Lincoln Institutua.\n- Eduardo Reese, Sarmiento Generalreko Unibertsitate Nazionaleko Conurbano Institutua, Buenos Aires, Argentina.\nIgnacio Kunz, Mexikoko Unibertsitate Nazionala\nBeraz, Don Martim Smolka-ren erakusketa batean egon direnek, lurraldearen erabilerari buruzko giza jokabideari aplikatutako printzipio ekonomikoen grafiko erakustaldiak dituztenak, badakite zer ari garen.\nGaia ere kontsultatu ahal izango dute Eduardo Reesek (ereese@ciudad.com.ar ) eta Marielos Marínren postulazio eta logistikari buruz (marielosmarin@yahoo.com )\naurreko Post«Aurreko ESRI Erdialdeko Amerikako Konferentzia\nNext Post Blog hau nirea da!Hurrengo »


Hacendado turroiez ospatu Gabonak - Mercadona\nGabonetako klasikoenetako bat Hacendado Turroi Gogorra da, Mercadonan kutxatila eroso batean aurkeztua, barnean 2 tableta dituena, zorro banatan gordeak.\n%60an almendra txigortuez eta %18an eztiz elaboratua.\nHacendado Turroi Biguna\nGabonetako beste klasiko bat Hacendado Turroi Biguna da, bere kasuan %66an almendra txigortuez eta %12an eztiz elaboratua.\nTableta bakarreko kutxatilan aurkezten den turroi atsegingarri honek aurrekoarekin duen aldea, bere testura leunean ez ezik, barruan almendra zatitxoak edukitzean datza, ukitu kurruskari bat ematen diotenak hozkada bakoitzari.\nHacendado Txokolatezko Turroi Kurruskaria\nAparteko ukitu kurruskaria nahi baduzu, Hacendado Txokolatezko Turroi Kurruskaria, hain zuzen, Gabonetako gustukoenetakoa da.\nEsnedun txokolateaz elaboratua, %17an almendra eta hurrez eta %14an zereal kurruskariez osatua da. Txokolate-zaleenentzat pentsatutako turroia.\nHacendado Kakahuetezko Turroi Gogorra\nMercadonan Hacendado Kakahuetezko Turroi Gogorra aurkituko duzu ere, bi tableta gordetzen dituzten kutxatiletan sarturik, bakoitza bere zorroan, erosoagoa izateko.\nTurroi hau %60an kakahuete txigortuz eta azukrez osaturik dago. Aurtengo Gabonetan turroi gogorra jateko aukera ezberdina da, hozkada bakoitzean kakahuete txigortuaren zapore bereizgarria dastatzeko parada ematen dizuna.\nHacendado Kakahuetezko Turroi Biguna\nKakahuetearen zaporeaz gozatzeko aukera duzu, berriz ere, Hacendado Kakahuetezko Turroi Bigunaren bertsio honi esker. %60an kakahuete txigortuz eta azukrez osaturik dagoen turroi gozo-gozo hau tableta bakarreko kutxatilan aurkezten da.\nGainera, baditu ere kakahuete zatitxoak barruan; hortik datorkio bere aparteko ukitu kurruskaria.\nHacendado Txokolatezko Turroia Kakahuete Frijitu eta Eztiarekin\nAurrekoetan aurkituko ez duzun ukitu berezi bat eskaintzen dizu Hacendado Kakahuete Frijitu eta Eztidun Txokolatezko Turroi originalak.\nTurroi krematsu eta gozoa duzu, kakahuete frijitu, horiek estaltzen dituen eztizko geruza, eta tableta osoa besarkatzen duen txokolate zoragarriz osatua.\nGabon hauetan turroi eta mazapanen atalean behar duzun aukera zabala aurkituko duzu Mercadonan, data hain seinalatuetan izango dituzun gonbidatuak aho zabalik uzteko, Txokolatezko Mousse Pralinearekin, Girlatxearekin, 3 Txokolateekin, Mazapanezko Iruditxoekin, etab.


Zerbitzu-baldintzak - NJ & NY Higiezinen, Probatearen, Bazterkeriaren Defentsaren eta Porroten Abokatuak\nHasiera / Zerbitzu-baldintzak\nZerbitzuaren baldintzak Focusedlaw.com\nGune honetan lortzen duzun informazioa ez da, ez da izan nahi aholkularitza juridikoa. Abokatuak gara, ordea, ez gara zure abokatuak gurekin atxikitzaile akordioa sinatu arte. Zure abokatuari kontsultatu beharko diozu zure banakako egoerari buruzko aholkuak emateko, eta ez erabili Interneten aurkituko duzun guztia zure defentsarako oinarri gisa. Mesedez, jarri gurekin harremanetan edozein zalantza argitzeko. Zure telefono deiak, gutunak eta posta elektronikoa ongi etorriak ditugu. Gurekin harremanetan jartzeak ez du abokatu-bezero harremanik sortzen. Mesedez, ez bidali informazio konfidentziala abokatu-bezero harremana sortu arte eta informazioa eskatzen dugun arte. Baliteke dagoeneko beste aldean egon gintezkeela edozein arazoren aurrean. Gune honetako lekukotasun guztiak Google Review-en eta Yelp-en hartzen dira. Erreferentziak nahi badituzu, bidali zure eskaera posta elektronikora [EMAIL PROTECTED] eta hainbat aukera eman diezazkizuegu.\nNew Jersey eta New York Konfiantzazko Kontsumitzaileen Defentsa Abokatua, Higiezinak, Familia Zuzenbidea eta Probintziako abokatua\nFamiliei eta enpresa txikiei laguntzera bideratzen dugu.\nGune hau iragarkia da


'Egunkaria, gizarte zibilaren arrakasta' - - Maxixatzen.eus\n'Egunkaria, gizarte zibilaren arrakasta'\nPako Sudupe 2022-01-07 00:00\nAdinean aurrera goazenoi, besteak beste, gure hautu kultural eta politikoei errepasoa emateko aukera bikaina eskaintzen digu Joan Mari Torrealdai Nabearen liburu postumo honek; gazteago direnei, berriz, historia hurbilaren berri gehiago izateko, eta egungo egoera politiko-kulturala hobeki ulertzeko gako batzuk.\nFrankismo luzean, euskalgintza guztia zen estatu botereetatik independentea Euskal Herri penintsularrean, baina 1978ko Konstituzioaren eta 1979ko autonomi estatutuaren onarpenaren ondoko erakundetze garaian, euskalgintza bitan banatu zen, eta Torrealdai eta Azurmendi eta beste askoren iritzian, erakundetze horrek errespetu gutxi erakutsi zuen frankismo garaiko euskalgintza merezimendu handikoarekiko, eta arrakalak sortu zituen. Eta arrakalak gehiago zabaldu ziren Ajuriaeneko Ituna sinatu zutenean 1988ko urtarrilean.\nPantxoa eta Peio kantariekin ikasi eta kantatu genuen Telesforo Monzonen lelo abertzale izan ezkero gaur, gauden denok anai hura, guztiz higatu zen, eta abertzale/espainolista dikotomiatik demokrata/biolentora igaro ginen. Demokrata izateak ez zuen esan nahi Espainiako estatua onartzea eta autonomiarekin etsitzea hori orain garbiago dakusagu, baizik eta politikoki errealista izatea eta etiko-moralki zintzoa, eta demokrata ez bazinen, HBkoa zinen edo ingurukoa, eta ETAren aldekoa hortxe nonbait; eta, beraz, onenean, erromantiko txoro bat eta moralki guztiz gaiztoa. Eta erdian egotea ia ezinezko bilakatu zen, ekimen kulturaletan ere.\nPolitikari eta hedabide indartsuenen mantra horrek guztiz mendean ez hartzeko Joan Mari Torrealdairi Joxe Azurmendik ireki zizkion begiak (eta beste askori, neuri barne):\nEuskal gizartea bi frontetan polarizatua dago. Franco-ren ondorengo historia errepasatzen bada, niretzat PSOEren, konkretuago Jauregui-ren, sekulako exitoa kontsideratu behar da hori (eta azken urteotako daturik inportanteena politikan): Euskadiko gizartean halako eboluzioa eragitea, kontraesan politiko nagusia bizitza publikoan abertzaletasunarena izatetik, orain demokratismoarena izatera. (Abertzaletasuna bera lau alderditan laurkituta dagoela, gainera, eta lau sektak herio-suharki elkarri kontrajarrita.) Horrela nazio-arazoa praktikan bigarrentiarra da «abertzale»-entzat berentzat: indar politikoak polarizatzen, edo elkartzen/kontrajartzen dituena, «demokrazia» da. «Marxista» batzuen kontra lehenago «abertzale»-ok sutsu ahalegindu ginen, nazio-arazoa ez zegoela klase-borrokaren planteamenduari subordinatzerik. Erakundetxo kultural eta politikoetan, ikastoletan, ETA-n bertan, borroka gogorra izan zen. Begira, bada, subordinatuta dago.\n(b) Ez askatasunagatik. Bakeagatik. Bakea absolutu bihurtu da. (...)\n(«Abertzalea» deritzon mugimendu baten balio-sisteman, egon ote daiteke bakea askatasuna baino lehenago? Zein modutako logikarekin? (55 or.).\nKontu horiek aspaldikoak bezala ematen dute, baina kondenamania ez, egun ere bizirik baitago, politikoki oso etekintsua gertatzen ari baita. Isilik gelditzea, konplize izatea:\nNire tesia oso sinplea da: bortxaren kondena esijitzea ez da demokratikoa, eta hori esijitzen ari direnak ez dira demokratak, mentalitate inkisitorial fanatizatuak baizik. (Dela amorru politikoagatik, galdatzailearen olde fundamentalistagatik, edo jarrera erlijioso-moral legitimo baten zabalkunde faltsuagatik esijentzia publikotara). (...)\nEuskal independentziaren kontrakotasuna, bortxa erabiliz bada ere (Konst., 8.art.), morala da, demokratikoa da eta konstituzionala da. Alderantziz, Euskal independentzia eta sozialismoaren alde egotea, batez ere bortxaz baldin bada, baina ez orduan bakarrik, ez da razionala (XIX. mendeko erromantizismoa), ez da morala (herrien arteko solidaritatearen aurka dihoa, etab., edo eskluientea da, etc.), antidemokratikoa da (nazionalismoa eta demokrazia elkartezinak omen dira), eta antikonstituzionala ere bai apika, azken helburuetan behintzat (...) (60-61orr.).\nTestuinguru politiko hori gabe ezin ulertu Egunkariak 1990etik 1994ra izan zituen arazoak Eusko Jaurlaritzaren Kultura Sailarekin lehen hitzarmena adosteko. HBk ez zuen Ajuriaeneko Ituna sinatu, eta ez-demokrata bihurtu zuten. Botere autonomikoari uko egin eta herri mugimenduetatik aritzea erabaki zuen. Eta horregatik Egunkaria aurrera atera nahi zutenek ere herri mugimenduen joko-zelaian jokatzen zutenez, instituzioei erraza gertatu zitzaien euskalgintza ezker abertzalean «urtu» zela sinetaraztea, politikak kulturak baino erresonantzia-kaxa indartsuagoak dituelako. Baina, benetan, ezker abertzalea erabat engaiatu al zen Egunkaria-n? Hona Torrealdairen hitzak:\nNire uste apalean, erakunde autonomikoei uko eginez [HB], uko egin zioten, halaber, hizkuntza politika bizkorrago eta erabakigarriago bat indarrean jartzeari, esaterako. Esan izan nien gurekin pankartan baino nahiago nituela aginte-bulegoan ikusi gurekin batera egitasmoak sustatzen eta elikatzen. Diruz, baina ez diruz bakarrik. Iruditzen zait huts egin digun «konplizitatea» hizkuntza alorrean lortu ahal izango genukeela (59 or.).\nLiburuaren muin batera etorriz bestea, dudarik gabe, denok dakiguna da: Guardia Zibilen txosten lotsagarriak eta haien sinestamendu-emaile Del Olmo epailearen jokabidea, torturak, epaiketa eta Egunkariarekin egindako bidegabekeria alimalekoa, hots, Jaurlaritza eta Egunkariaren ordezkarien arteko bilera tirabiratsuetara, oinarrian bi helburu aski kontrajarriak zeudenez: Egunkarikoen nahia botere publiko eta alderdiekiko independentzia begiratuz diru-iturria bermatzekoa; eta, aldiz, Jaurlaritzarena, diru-ordainetan Egunkaria kontrolatzekoa, Ajuriaenekoaren gurpilera eramatekoa; gailurra laugarren kapituluan harrapatzen du liburuak, Joseba Arregiren deskargua Ardanza lehendakariari ardatz duela. Ikusi baduzue Borgen telesail daniarra, berehala esango duzue zeuen artean: horra euskal Borgen, maila ttipian!\nLiburua amaiturik, Torrealdairekin esan dezakegu Egunkaria gizarte zibilaren arrakasta izan dela, baina astelehenetan ez da ateratzen, eta prentsari dagokionez, oro har, euskaldunok ez daukagu harrotzeko moduko panoramarik, beste hainbat arlotan ez daukagun bezala, baina horren errudun ez da Egunkaria eta liburu hau ere ez.


Ibilbidea apur bat luzatuta, larunbatean jokatuko dute Goierri Rallyesprinta - Goierriko Hitza : Goierriko Hitza\nIbilbidea apur bat luzatuta, larunbatean jokatuko dute Goierri Rallyesprinta\nHiru herritan barrena izango da 16,4 kilometroko ohiko ibilbidea, Lazkaon, Zaldibian eta Gaintzan. 51 talde daude izena emanda, denboraldiko bigarren probarako. Aspanogiri lagunduko diote\nLehen ere Euskal Herriko automobilismo denboraldiko zati luzeena bazen, gehixeago handituko du Goierri Rallyesprintak auto lasterketako ibilbidea. Lazkaomendin berritasun ikusgarri bat erantsi diote: Lartxai elkartea inguratuko dute, ezker aldetik sartu eta bertan izkin eginez, Abalin eta Atxubieta alderako igoerari ekiteko. Guztira, 16,39 kilometroko zatiari hiru pasaera egin beharko dizkiote autoek.\nGoierri Rallyesprintaren 6. ekitaldia larunbatean jokatuko da, Ikullu Racing taldeak antolatuta. Ohiko ibilbidea izango du, gainontzean. Lazkaoko hilerri parean abiatu, Lazkaomendi gainditu, Zaldibiara jaitsi, Larraizko bidegurutzetik barrena Gaintza zeharkatu, eta Zaldibiara beherantz bukatuko da.\n51 talde daude izena emanda. Etzi goizean, egiaztapen teknikoak eta administratiboak gainditu beharko dituzte, irten ahal izateko. Lazkaon izango dira rallyesprint modalitateko gidari onenak, tartean Goierri Rallyesprinta bina aldiz irabazi duten Enrique Barrenetxea-Arando eta Anartz Onandia (2015 eta 2018), eta Aingeru Castro eta Alaitz Urkiola (2016 eta 2017).\nGoierriko hamar bat talde ere badira izena emandakoen artean (Goierriko Koparako puntuagarriak zazpi, behealdekoak); Lazkaoko lau eta Zaldibiako bi.\nMitsubishi bakarra (Barrenetxearena) eta 18 BMW daude. Joseba Iraola Porsche 911 GT3arekin aterako da, bestetik.\nBeste behin, Goierri Rallyesprintak uzten dituen diru etekinak Gipuzkoako haur minbizidunen familien Aspanogi elkarteari emango diote antolatzaileek. 191 familia ditu gaur egun. Minbizia daukaten haurren eta haien familien hobetzeko ahaleginean dihardu, «bai erietxean, bai ondoren», Nekane Lekuona lazkaotar elkartekideak azaldu duenez. «Laguntza behar dugu, eta eskertzen dugu jasotakoa».\nSarrera 10 euro ordaindu beharko du ikusle bakoitzak. Erlojupekoak 14:00etan, 16:00etan eta 18:00etan hasiko dira.\nIzendatutako aparkalekuak erabiltzeko eskatu du Ibai Agirre antolatzaileak, batik bat Zaldibiako sarreran: «Bilore aldean utzi autoa, herri barruraino sartu gabe. Saihesbidearen alde bat ere aparkatzeko egokituko du-gu». Ikusleak leku seguruan jartzeko eta hondakinak norberak eramateko eskatu dute.\n6. Goierri Rallyesprinta\n· Eguna. Larunbata, martxoak 16.\n· Ibilbidea. Lazkao (hilerria), Lazkaomendi, Abalin, Maizberri, Zaldibia, Larraitz bidegurutzea, Gaintza, Zaldibia bidegurutzea.\n· Distantzia. 16,39 km\n· Zatiak. Hiru erlojupeko.\n· Sarrera. 10 euro. Diru-etekina Aspanogi elkartearentzat.\n· Taldeak: izena emanda 51.\n– 09:00-11:30, egiaztapen tekniko-administratiboak (Lazkaoko plazan).\n– Goizean: auto zaharren erakusketa eta bazkaria, Lazkaon.\n– 13:00, abiapuntura irteera.\n– 14:00, lehen erlojupekoa\n– 16:00, bigarren erlojupekoa\n– 18:00, hirugarren erlojupekoa.\n– Ostiral arratsaldean, talogileak eta karaokea.


2019-2020 ikasturte hasiera - Elduaien\n2019-2020 ikasturte hasiera\n2019/09/04 Hizkuntza ikastaroak 2019-2020 Elduaien\nBukatzear da uda. Udarako azken arnasean hasi dugu jada Elduaienen ikasturte berria. Oraindik garaiz zabiltza eta eman izena, ez galdu aukera!\n2019-2020 ikasturtea betiko gogo eta ilusio berberarekin hasi dugu Gipuzkoan zehar ditugun 16 eskoletan. Gogoratu bi berriak direla, Donostiako Gros auzokoa eta Irungoa, udara baino lehen zabaldu genituen.\nAdin, maila eta hizkuntza guztietako eskaintza zabala daukagu Elduaienen. Ingelesa, alemaniera, frantsesa, italianoa, gaztelania, txinera, portugesa, arabera, errusiarra… asko eta asko dira Elduaienen zure egin ditzakezun hizkuntzak. Nahi duzun hizkuntzan trebatzeko lekua daukazu, beraz, Elduaienen!\nZure beharrei egokitutako eskola jasotzeko, egin gure hizkuntza proba, test-a eginda zure maila ezagutu ahalko duzu eta. Test-a 50 galdera motzez eta testu idatzi labur batez osatuta dago. 15-30 minututan erantzunda edukiko dituzu galdera guzti-guztiak eta, honela, zure neurrirako eskaintza jaso ahalko duzu! Ez galdu aukera eta eman izena Elduainen, hizkuntzak hitzak baino gehiago diren tokian!


Bageraren hitano ikastaroko izen-ematea zabalik da : Irutxuloko Hitza\nBagera Euskaltzaleen Elkarteko jarduera bat, iazko urrian. (Argazkia: Iñaki Agirre)\nBagera Euskaltzaleen Elkarteak hitano ikastaroa egingo du urriaren 13tik azaroaren 17ra, eta izen-ematea ireki dute dagoeneko. Sei saiotan banatutako bederatzi orduko ikastaro praktikoa izango da, euskaraz zuka dakiten zein hika pixka bat dakiten pertsonentzat. Ordu eta erdiko saioak izango dira, ostegunetan –urriak 13, 20 eta 27 eta azaroak 3, 10 eta 17–, 18:30etik 20:00etara. Jakina, koronabirusaren aurkako segurtasun neurri guztiak hartuko dituzte.\nXabier Eizagirre Landa IRALEko euskara irakaslea izango da ikastaroko irakaslea, eta saioek eguneroko harremanetan erabiltzen diren aditz formak erabiltzeko binakako hika elkarrizketa txikiak izango dituzte ardatz. Hitano batuko aditz formak erabiliko dituzte batez ere, baina baita Beterriko adizkerak ere. Era berean, hika bere osotasunean landuko dute, hau da, noka (neskari) eta toka (mutilari) irakatsiko dituzte. Ikastaroak 25 euroko prezioa du (Bagerakideentzat 20 eurokoa), eta Bagera elkartearen webgunearen bitartez zein 943-00 50 74 telefono zenbakira deituta eman daiteke izena.


Daviden Txokoa: September 2011\nHemen dauzkazue bista diedrikoak lantzeko ariketa batzuk, falta diren bistak egin behar dituzue eta eginda daudenak kopiatu beraien adostasuna bermatzeko.\nLabels: adierazpen grafikoa, diedrikoa, teknologia\nHau gaurko proposamena: Beti bezala kurtso honetan proiektu bat egin baino lehen bere diseinua egin beharko dugu, hau da pentsatu egin beharko dugu nola egingo dugun, zer materialak erabiliko ditugun, zenbat denbora beharko dugu proiektua gauzatzeko,... eta proiektuan egongo diren pieza guztien marrazkia. Honetaz aparte bukatzerakoan proiektuaren adierazpen grafikoa egin beharko dugu honen txostenean, beraz komenigarria dugu marrazkiak ondo egiten ikastea... Gaur ordenagailuarekin marrazten entrenatzeko hau da egingo duguna: behean daukazuen proiektu baten adierazpena kopiatu beharko duzue google-docsen dagoen marrazteko tresna erabiliz. Animo\nLabels: adierazpen grafikoa, teknologia\nEa zeintzuk lortzen duzuen buruhauste hau argitzea....\nKikara batean kafea daukagu, eta eraztuna barruan erortzen zaigu. Hala ere, eta kikara beteta badago ere, eraztuna busti ez dela konturatzen gara. Nola azaldu daiteke hau??\nPosted by david at 9:31 PM 5 comments:\nZer da software askea?\nBaina, Zer da software askea?\nZergatik erabiltzen dugu ikastolan?\nEdozein kontratutan bezala, software lizentzien bitartez egileek erabiltzaileek bete beharko dituzten erabilpen baldintzak zehazten dituzte. Alegia, erabiltzaile jakin batek software bat eskuratzen duenean (diruz ordainduta edo ordaindu gabe) ez du produktu horren jabetza automatikoki bereganatzen. Erabiltzailearen eskubidea izango da software horren erabilera baina hau egileak ezarritako murrizketen araberakoa izango da. Murrizketa horiek izango dira lizentzian zehaztuko direnak.\nHorrela, ez ditugu nahastu behar software librea izateko aplikazioak bete behar dituen baldintzak eta software horrek izango dituen erabilpen baldintzak (alegia, lizentzia mota). Neurri batean erlazionatuta baldin badaude ere (software askea izateko baldintzen artean, erabilpen motari erreferentzia egiten dion bat baitago), egileek erabakiko dute software librea izanda ere, zein erabilpen baldintzak zehaztuko duten bere lizentzietan.\nBaldintzen artean hauek adierazi daitezke:\nErabilpena, aldaketa eta banaketa\nEgile eskubideen titularrak (Iturria: Wikipedia)\nAurrekoari lotuta zera aipatu beharra dago. Egile batek bere softwareari (edo bestelako edozein ekoizpen propioari) erabilpen lizentziarik zehazten ez badio, lan horri automatikoki copyright lizentzia ezartzen zaio. Honen arabera, aldakuntza, bikoiztasun eta birbanaketa eskubide gehienak copyright-aren jabearentzat soilik erreserbatzen dira. Aukera hau egokia izan daiteke euren produkzioaren gaineko kontrol osoa izan nahi dutenentzat baina garbi dago ez dela batere egokia euren lana besteekin partekatu nahi dutenentzat.\nKasu batzuetan, egileek sortu duten aplikazioaren jabegoari uko egiten diote, horren gaineko jabetza gizarteari eskaintzen diotelarik. Kasu horretan softwarea domeinu publikokoa dela esaten da.\nZorionak, jada 20 urte gurekin\nGNU/linux proiektua jada 20 urte darama gurekin, eta ikastolak egin zuen apostua gero eta sendoagoa da.\nIkaslea askeak hezitzeko, tresnak askeak izan behar dira.\nLocation: Oyón-Oion, Spain\nHona hemen Henry Matisseren lanaren adibide batzuk: gustuko al dituzue?\nEta hemen daukazue bere biografia:\nJaponiako artea eta post-inpresionismoaren egileen eragina jaso zuen, hala nola, Paul Cézanne, Gauguin, Van Gogh eta Paul Signac. Matissen garai honetako margoek Signac-en puntilismoaren estiloari jarraiki egin zituen. 1901ean bere lehen erakusketa egin zuen, eta hiru urte beranduago bakarkako lehen erakusketa. Ondoren 1905ean Frantziako Rivierara joan zen André Derainekin batera lan egiteko. Garai honetako margolanetan forma lauak eta linea kontrolatuak dira nagusi, expresaera xehetasunaren gainetik dagoelarik.\nMatisse Cimiezeko herrian bizi izan zen bere heriotzerarte. 1941ean minbizia diagnostikatu eta ebakuntza baten ondoren gurpildun aulki batean geratu zen. Hala ere, zorigaitz hark ez zuen margoztetik alboratu. Zeuzkan laguntzaileei esker margozten jarraitu ahal izan zuen. Garai honetakoak dira gouaches découpés izenez ezagutzen diren kolageak.\nEzagutu Matisseren lana hemen: Matisse for kids\nHau da Turkian erabiltzen den teknika bat, hasieran uretan margotzen da eta gero paperrera pasatzen da.\nGustuko baduzue ikusi dezakezue ere:\nKurtso berri baten atarian, haurten matematika, plastika eta informatikako kontuak aurkitzeko aukera izango duzue txoko txiki honetan... ea gustuko duzuen\nKurtso berri baten atarian, haurten matematika, p...


Teknologia eta baliabideak – Cafes El Abra\nCafés El Abrak merkatuko ekoizpen-bitarteko modernoenak erabiltzen ditu. Ordenagailuz kontrolatutako zeharkako su bidez txigortzeko makinak erabiltzen ditu, eta horri esker, jatorri bakoitzak behar duen txigortze-kurba berezia ziurtatzen dugu une oro. Izan ere, Cafés El Abran bereizirik txigortzen da Jatorri bakoitza.\nGure txigortze-metodoari esker, jatorri bakoitza baldintza hobezinetan txigortzen dela ziurtatzen dugu, eta, modu horretara, bakoitzaren ezaugarri eta ñabardura berezi guztiak garatzen ditugu, kikaran guztiak dastatzeko ondoren.\nBobinazko ontziratzeko makina automatikoei esker, pisaketa egokia ziurtatzen da eta ontziak hermetikoki itxita geratzen dira, gasgabetzeko balbula batekin, eta modu horretara, kafea denbora luzean baldintza hobezinetan kontserbatzen dela ziurtatzen dugu.\nCafés El Abraren ekoizpenaren ezaugarri garrantzitsuena bere kalitatea da. Horregatik, eskaintzen dituen produktuen artean munduko kaferik onenak aurki ditzakegu, hala nola “Kafe Barietate Bikainen Bilduma”.\nCafés El Abraren produktuak ostalaritzaren merkatuan (HORECA) eta elikagaien merkatuan, kafe-denda espezializatuetan edo goi-mailako elikagaien dendetan (Delicatessen dendak) eskaintzen dira.\nOstalaritzari dagokionez, Cafés El Abrak talde komertzial eta tekniko zabal bat du gure bezeroen esanetara lanean, helburu nagusi batekin: “Cafés El Abraren Goi Kalitateko kafe-aleak aroma eta zapore paregabeen plazera sentiarazteko likido bihurtzea“.


Zapran gagoz lantaldeak lekeitiarren borondatezko laguntza eskertu du - Lea-Artibai eta Mutrikuko Hitza : Lea-Artibai eta Mutrikuko Hitza\nBidelagun izan dituzten guztiek urte guztiko lana herri lana bihurtu dutela esan dute. «Erakutsitako konpromiso, elkartasun eta indarrak harro egoteko arrazoiak eman dizkigu»Ekainaren 3an Lekeition ospatutako Euskal Eskola Publikoaren 27. Jaiak «egu...\nBidelagun izan dituzten guztiek urte guztiko lana herri lana bihurtu dutela esan dute. «Erakutsitako konpromiso, elkartasun eta indarrak harro egoteko arrazoiak eman dizkigu»\n«Bidelagun izan zaituztegun ehunka herritar, elkarte, erakunde, tokiko komunikabide, merkatari eta enpresen urte guztiko auzolana herri lana bihurtu duzue. Guzti-guztiei, eskerrak bihotzez zuen laguntza eta babesagatik».\nEuskal Herriko bazter guztietatik Lekeitiora etorritako 40.000 lagunek herria bor-borka jarri zutela esan dute. Horrez gain, herrira hurreratu ziren guztien «errespetu eta gizalegezko jokabidea» nabarmendu dute. «Bereziki, gure poza adierazi nahiko genuke ohikoak bihurtzen ari diren jarrera eta eraso sexistarik egon ez delako».\nUdaltzaingoari eta boluntarioei esker, aparkaleku eta zirkulazio antolaketaren kudeaketa ere «ezin hobeagoa» izan zela gaineratu dute.\nHalaber, jaiak inguruetako hotel eta ostatuetan eragin «oso positiboa» eduki zuela ere azpimarratu dute. «Zapran gagoz edalontzi ekologikoaren ekimena ere ezin dugu aipatu barik utzi. Ekimena oso arrakastatsua izan zen». Izan ere, jaia amaitu eta gero, guneak nahikoa garbi zeudela azaldu dute.\nOro har, erakutsitako konpromiso, elkartasun eta indarrak harro egoteko arrazoiak eman dizkietela diote. «Euskal gizarteagaz batera, pauso garrantzitsua eman dugu Euskal Hezkuntza Sistemaren ardatz izatea nahi dugun Euskal Eskola Publikoaren alde. Pauso bat aurrera, aurrerapauso handia izan daitekeelako, gora egungo Euskal Eskola Publikoa!».


barren.eus - Osasun larrialdia eta ezarrita zeuden murrizketak bertan behera laga ditu Jaurlaritzak\nMaskara barruko espazioetan erabiltzeko derrigortasunak eta kirol ekitaldien edukiera mugak baino ez dute jarraituko indarrean.\nEusko Jaurlaritzak amaitutzat jo du abenduaren 3tik indarrean egon den osasun larrialdi egoera. Horren ondorioz, Labi bera ere desegingo dute. Barikuan, hilak 11, argitaratuko dute neurriak arintzea aginduko duen dekretua, eta astelehenetik aurrera egongo da indarrean. Madrilen esku dauden arauak soilik mantenduko dira ordutik aurrera: kirol estadioetako edukierak eta maskararen derrigortasuna, kasu batzuetan.\nIñigo Urkullu lehendakariak adierazi du Batzorde Zientifiko Teknikoaren Irizpenak, epidemiologia- eta ospitaleetako-adierazleen bilakaerak, joeraren aurreikuspenak eta txertatutako biztanleriaren mailak hartu dituztela kontuan osasun-larrialdiari amaiera emateko, bai eta Europako testuinguruan eta gainerako autonomia-erkidegoetan hartutako "neurrien joerak" ere.\nAdierazle guztiek beheranzko joera dutela nabarmendu du Urkulluk, eta omikron aldaerak proportzioan hildako eta ospitaleratze gutxiago eragiten dituela. "Ospitaleratzeetan duen eragina eta ZIU oheetan duen bilakaera aztertu dugu, baita gaur egun 0,68an dagoen R0 indizea ere (2020an konfinamendu estua amaitu zenetik txikiena). Datu hori konfinamenduan bakarrik erregistratu da eta ez da 2021 osoan errepikatu".\n"Txertaketaren garrantzia" ere hizpide izan du. Txerta daitezkeen guztietatik %93k txertoa jasoa dutela azpimarratu du, eta horrekin immunitate natural handiagoa lortu dela. Urkulluren berbetan, positibo eman duen txertatu gabeko pertsona batek lau aldiz arrisku handiagoa du ospitaleratzeko txertatuta dagoen batek baino.\nEuskal herritarrei zuhurtziaz jokatzen jarraitzeko eskatu die, birusak mutazio-ahalmen handia duelako eta planetako eremu askotan "txertaketa-defizita" mantentzen delako. Adierazi duenez, oraindik ere beharrezkoa da prebentzio-jarrera bat arrisku-egoeren aurrean, eta, aldi berean, prebentzio-neurri nagusiak gogorarazi ditu: maskara erabiltzea, pertsonen arteko distantzia, barruko espazioak aireztatzea edo pilaketak saihestea. Ildo horretan, COVID-19aren erruz hil diren milaka pertsonak gogoratu ditu.


Nekazariek ere babesa erakutsi diote Berton Bertokoa dinamikari - Durangaldea - Anboto.org\nNekazariek ere babesa erakutsi diote Berton Bertokoa dinamikari\nAnboto 2016-05-09 18:14\nEHNE sindikatuak, ENEEk erakundeak eta Durangoko merkatu plazako baserritarrek atxikimendua eman diote eskola jantokietan bertako produktuak jatearen aldeko plataformari. Dinamika gero eta indar handiagoa hartzen dabil.\nZapatuan, Durangoko merkatu plazan talde argazkia atera zuten gurasoek, umeek, baserritarrek eta erakundeetako ordezkariek. Plataformakoek, ikasleen plateretako jakiak bertakoak, sasoikoak eta eskolako jantokian prestatutakoak izatea gura dute, eta martxoan eman zuten ekimenaren berri. Geroztik, atxikimenduak batzen dabiltza. Esaterako, Pirritx, Porrotx eta Marimotots pailazoena jaso zuten duela aste batzuk.\n"Gure laguntza edukiko dute", esan du Urdaspal Alberdi baserritarrak. Bertako nekazaritzaren aldeko ekimen lez ere ikusten du, baina "gizarte osoarentzat onuragarri" izan daitekeela irizten dio. Gainera, ideia egi bihurtuko balitz, "bertako ekoizleen falta dagoela konturatuko ginateke", bere arabera (Izan ere, 2.000 ikasletik gora egoten dira egunero Durangaldeko jantokietan). Horregatik, atzetik bestelako beharrizan batzuk piztuko lituzkeelako ere, interesgarria ikusten du.\nEHNE sindikatuko Alazne Intxausperen iritziz, "oso garrantzitsua da gurasoek euren seme-alaben elikaduraz arduratzen hastea". Elikadura, hezkuntza sistemaren parte izan beharko litzatekeela dio, eta proiektu integral baten beharra dagoela; umeen heziketa edota sukaldeko langileen baldintzak ere kontuan hartu behar dira bere ustez, ez bakarrik ekologikoa jan ala ez. Guraso elkarteen erabakitzeko eskubidea defendatu du, eta eskariari erantzutea administrazioaren ardura dela nabarmendu du.\nRoman Bengoa ENEEK-eko (Euskadiko Nekazaritza eta Elikadura Ekologikoaren Kontseilua) kidea da, eta gurasoen eskaera, "logikaz betetako gauza bat" dela esan du. Horregatik, aurrera eraman beharrekoa dela ikusten du. "Bertako nekazaritzak edukiko lukeen gorakada" azpimarratu du.\nAnboto 2016 api 12 Durangaldea\nDurangaldeko hainbat guraso elkartek, eskoletako jatekoa bertan prestatua eta bertako eta sasoiko produktuekin izatea aldarrikatzeko dinamika ipini...


Scar is No More a Scar Lepokoa - Diseinu aldizkaria\nLepokoa Diseinuak istorio mingarri dramatiko bat du atzean. Nire gorputzean orbain lotsagarri ahaztezinak inspiratu ninduen, 12 urte nituenean su artifizial gogorrek erre zuten. Tatuaje batekin estali nahian, tatuatzaileak ohartarazi zidan okerragoa izango zela beldurra estaltzea. Denek dute bere scar, guztiek dute bere historia edo historia mingarria ahaztezina. Sendatzeko irtenbiderik onena aurrez aurre ikastea da eta bizkor gainditzen ikastea edo handik ihes egitea baino. Hori dela eta, espero dut nire bitxiak daramatzaten jendea indartsuago eta positiboago sentitu daitekeela.\nProiektuaren izena : Scar is No More a Scar , Diseinatzaileen izena : Isabella Liu, Bezeroaren izena : School of jewellery, Birmingham City University.\nLepokoa Isabella Liu Scar is No More a Scar


[Galeria eta erreakzioak] Alarde Parekideari babes handia : Bidasoko Hitza\n[Galeria eta erreakzioak] Alarde Parekideari babes handia\nEuskal erakunde guztiek bidali dituzte ordezkariak Alarde Parekideari harrera egiteko. Horien erreakzioetan, oraindik bidea egiteko dagoela nabarmen gelditu da.\nJokin Babaze, Irungo bandera jaso berritan.\nAlarde publikoa bidea egiten ari da. Gaur, desfilea egin du emakumeez eta gizonez osatutako konpainien alardea 09:40an abiatu da Urdanibia plazatik San Martzial kalean gora, San Juan plazaraino. Han, Inma Landa generalak konpainien errebista egin du, eta ondoren, deskargaren burrunba iritsi da. Festa handia Irunen. Konpainiak Irundik barrena abiatu dira festa zabaltzera, txilibitu hotsak, emakumeek eta gizonek jarrita, zabaltzera. [Behean HITZAk jaso dituen lehen argazkien galeria]. 1.300 lagunekoa da alarde ez baztertzailea. Joaneko bidea euririk gabe egin dute, baina zaparradaren bat jaso dute azken tartean. Junkalen, pozik arraio zeuden konpainietako kideak, bidea bukatzear zutela. San Juan plazan, udaletxeko arkupetan, erakundeetako ordezkariak zituzten zain Alarde Publikoko kideek. Aldundikoak, Jaurlaritzakoak (Emakunderen bitartez), Arartekoa, Irungo udalbatzan ordezkaritza duten alderdietako kideak (Si Se Puede Irun eta EH Bildikoak soilik)… Hau da, erakunde guztietako ordezkariek egin diote harrera parekideari. Bidasoa konpainiako Jokin Babazek jaso du hiriko bandera EH Bilduko zinegotzi Joxe Cayetanoren eskutik. Aurreko urtean, haren arreba Aizpea Babazek jaso zuen bandera, Denis Itxasoren eskutik. Aldundiaren ordezkari ofizial moduan Denis Itxaso izan da, eta Fernando San Martin (PSE.EE), Juantxo Iturria (Ahal Dugu) eta Xabier Olano (EH Bildu) ere izan dira. Legebiltzarkideen aldetik, besteak beste, EH Bilduko Maddalen Iriarte eta Oihana Etxebarrieta izan dira harrera egiten. Manu Lezertua Arartekoak eta Emakundeko zuzendari Izaskun Landaidak ere parte hartu dute alarde parekideari babesa emateko ekintzan. Jose de Andres Espainiako Gobernuaren ordezkaria alarde baztertzaileari harrera egiten egon da. Parekideari ez, ordea. Ondokoak, HITZAk udaletxe parean jasotako hainbat erreakzio, Alarde Parekideari buruzkoak: Manu Lezertua (Arartekoa): “Nik uste dut aurrerapausoak badaudela, giroa gero eta lasaiagoa da. Gauzak daude konpontzeko, baina hemen ikusten den giroa baketsuagoa eta parte hartzaileagoa da. Gu saiatzen gara herri agintarien eta hiritarren artean komunikazioa lantzen bizikidetza berdintasunean garatzeko, festa integratzailea izan dadin, berdintasunean oinarrituta. Gero eta oreka handiagoa dago, eta emakumeak espazioa bereganatzen ari dira alardean”. Juantxo Iturria (Ahal Dugu-Podemos): “Parekidearen aldeko posizioa erakutsi nahi dugu. Ez dugu ulertzen hainbeste urtez hau gertatzea jai batzuetan. Berdintasuna behar da, jaietan ere. Euskal erakundeek ausardia izan dezatela, eta alarde parekidea babestu”. Maddalen Iriarte (EH Bildu): “Zoriondu nahi ditugu Irungo emakume eta gizon guztiak haien egun handian ondo pasatzeko hautua egin dutelako. Baina oraindik jaia ez da berdintasunean ematen 21 urte eta gero, urratsak eman dira, baina berdintasunik ez dago, urrats sendoagoak eman behar dira. Ahaldun Nagusiak eta Iñigo Urkullu lehendakariak hemen egon beharko lukete. Txalotu egin nahi dugu urte osoan parekidetasunaren alde lan egiten duten emakume eta gizon horien lana. Javier de Andres [Espainiako Gobernuaren ordezkaria], behin etorriz gero, hark ere emakumeek parte hartzen duten festa babestu beharko luke. Festa bakar bat babestu du, alarde baztertzailea. PPk festa parekideari babesik ez ematea nabarmentzekoa da”. Denis Itxaso (Gipuzkoako Foru Aldundia): “Parekideari babesa ematen diot. Egun, aukera badago festa ulertzeko modu ezberdinak uztartzeko. Gazteek batez ere festa nahi duten moduan ulertzen dute. Festetan berdintasunean parte hartzeko aukera sustatu behar dugu. Denbora batez bi alarde diferentek elkarbizi behar badute, ez dago ezer egiterik, baina alarde parekide baterantz joan behar dugu. Ez luke lagunduko nik gainontzeko agintarien jarrerari buruz hitz egiteak. Nik badakit nik neuk zer egiten dudan”. Izaskun Landaida (Emakunde): “Alarde Parekideari babesa ematera etorri gara. Gero eta herri gehiago dira herritarren babesarekin berdintasunaren aldeko urratsak ematen ari direnak jaietan. Ohiturak mantentzea inportantea da, baina garai berrietara egokitu behar dira, tradizio horiek indartzeko bidea hori da. Ez dago atzera bueltarik. Elkarrizketa behar da, anitza eta eraikitzailea. Irunen gero eta jende gehiagok parte hartzen du Alarde Parekidean, eta gero eta jende gehiago dago berdintasunaren alde, hori da indartu nahi duguna. Nik uste dut alardearen gaian Irungo herritarrek eta alardeen arduradunek euren artean hitz egin behar dutela. Eurena da hitza. Eta erakundeez aparte, herritarrek ere badute ahalmena aldaketa bultzatzeko, modu zintzo eta eraikitzailean. Lehendakariak garbi esan zuen gobernua ordezkatua izango zela gaur, eta ni naiz ordezkaria. Ezin da zalantzan jarri Iñigo Urkullu hemen ez egoteagatik, berdintasunaren aldeko urratsik ematen ez duenik Jaurlaritzak”.\nIrungo Alarde Parekidea 2017. I Galeria


Oihana Iguaran: "Gure hitzetan pentsatu beharko genuke titularrei eskatzen diegun zehaztasun berarekin" - bertsoa.eus\nEmakume bertsolarien garaipenak hedabideetan nola islatzen diren aztertu nahi bazuen ere, oinarrietara jo eta plazan ere emakumeen errepresentazioa nolakoa izan den aztertu zuen Oihana Iguaranek.\nHitzaldi mamitsua eskaini zuen Oihana Iguaranek UEUk antolatutako "Bertsolaritza Genero Ikuspegitik" jardunaldietan, Iruñeko Katakraken. Emakume bertsolarien garaipenak hedabideetan nola errepresentatu diren aztertu nahi bazuen ere, oinarritik abiatu zuen bere azterketa.\nEmakumeen errepresentazioa plazan\nOihana Iguaranek azaldu digunez, emakume txapeldun horietara iritsi aurretik ere plazan material handia zegoela konturatu zen, eta hor abiatu zuen azterketa. Eta nabarmen ikusi zuen hedabideetara iristen diren emakume horiek aurretik zailtasun asko pasa behar izaten dituztela. Bertsolaritzak berak, gainera, komunikatzeko tresna eta bide bezala, emakumea errepresentatzeko garaian hutsune batzuk izan dituela azpimarratu nahi izan zuen.\nEzberdintasun handiak titularretan\nBehin oinarri hori azalduta, hedabideetan emakume bertsolarien garaipenak nola irudikatu diren aztertu zuen Oihana Iguaranek. Aldaketa nabarmenak ikusi zituen titularretatik hasita. Maialen Lujanbiok 2009ko Bertsolari Txapelketa Nagusia irabazi zuenean, "dama", "erregina" eta antzeko izenondoak aurkitu zituen. Eta 2013an Amets Arzallusek txapela jantzi zuenean, Maialen Lujanbiok ez irabazi izana bera azpimarratu zen, "destronatu", "galdu" eta antzeko aditzekin.\nDena den, Oihana Iguaranek aldea nabaritu du Maialen Lujanbioren 2009ko txapeletik 2017kora: generoa ez dela hainbeste azpimarratu iruditu zaio.\nHitzetan arreta jarri beharra\nAurrera begira nondik eragina ikusten du Oihana Iguaranek. Adibidez, azken urteetan hedabide ofizialez gain bestelako tresna batzuk ere erabiltzen dira diskurtsoak egiteko. Eta, beste alde batetik, bertsoak berak beste pisu bat hartu du hedabide ofizialetan, bai txapelketan eta baita egunerokotasunean ere. Beraz bertsolariek darabiltzaten hitzak ondo pentsatu beharko lituzketela uste du Oihana Iguaranek.


Vlora (ontzia) - Wikipedia, entziklopedia askea.\nVlora kargaontzi bat izan zen. 1960an eraiki zuten Anconako ontzioletan, eta 1995ean desguazatu zuten Turkian. Ezaguna da, berak eraman zituelako milaka eta milaka albaniar Italiara. Gaur eguneko datuen arabera, ezaguna egin zuen bidaialdi bakarrean 10.000-20.000 bidaiari inguru eraman zituela uste da.\nVlora kargaontziko errefuxiatuak Bariko portuan 1991eko abuztuaren 8an.\n1 Barirako bidaia (1991)\n1.2 Ontziratzea (abuztuak 7)\n1.3 Itsasoan (abuztuak 8)\nBarirako bidaia (1991)Aldatu\nAlbanian Enver Hoxharen sozialismoa erori joan zen Ramiz Alia oinordekoaren eskutik, 1990eko hamarkada hasieran. Sobietar Batasunean Glasnost eta Perestroikaren garaiak ziren. 1989ko iraultzek ez zuten eragin handia izan Albanian baina Sobietar Batasunaren desegitearen ondorioz, albaniarrek eragin nabaria jazo zuten. Lehen hauteskundeak 1992. urtean ospatu ziren, baina trantsizio garai hura ez zen batere erraza izan, eta sistema komunista kolapsatu egin zen. Albania gerra zibil baten atarian izan zen 1997an.\nOntziratzea (abuztuak 7)Aldatu\n1990eko hamarkadan milaka albaniarrek alde egin zuten sorterritik etorkizun hobe baten bila eta horrek Vloraren okupazioa eragin zuen. Milaka lagun joan ziren Durreseko portura itsasontzira igo eta alde egiteko asmoz. Barkura igo zirenak 10.000 eta 20.000 tartean izan zirela uste da.\nItsasoan (abuztuak 8)Aldatu\nItsasontziari ez zizkioten egin oraindik behar zituen konponketa guztiak, eta hala eta guztiz ere, portutik Itsaso Adriatikora atera behar izan zen, milaka eta milaka lagun zeramatzala. 55 mila nautiko egin zituzten 36 ordutan, eta Bari hiri italiarrera iritsi ziren.\nDenborarekin, baldintza ezberdinekin gehienak Albaniara deportatu zituzten.\n↑ a b c d Ordoki, Zuhaitz. (2017-02-19). «Vlora kargaontziaren historia» Zuzeu CC-BY-SA lizentzia.\nMultimedia: IMO 5383093\nAzken aldaketa 14 abendua 2019(e)an, 13:20(e)tan


Dive into the Sea —\nHemen zaude: Hasiera → Denda → Dive into the Sea\nItsasaldien taupada soraioetan, tai gabeko higiduretan abandonatzea. Zer garen akordura ekarri behar dugun oroz, inspirazioa da itsasoa, goihatsa, bere baitan hartzen gaituen jatorria. Arnasari eustea geure bihotzaren pilpira isiltasunik gardenenean entzun dezagun, korronteak kulunka gaitzan harekin bat eta bakarra izateko.\nEva Alcaidek artista askorekin kolaboratu ohi du eta, zuzeneko eskarmentu handia izateaz gain, aipagarrizko historia akademikoa dauka. Torrelodoneseko Udal Musika eta Dantza Eskolan gitarra klasikoan hasi zenetik SortzeMusika Eskolan ibili zen, musika garaikidearen esparruetan murgilduz. Euskal Herriko Goi Mailako Musika Ikastegian, Musikenen, jazz gitarran sakondu eta lizentziatu zen. Gero Eskoziako Errege Kontserbatorioan sendotu zuen prestakuntza, master bat eginez Jazz Gitarraren Interpretazioan.\nGarai horretan hasi zen umotzen Dive into the Sea, eta horretarako ospe handiko lau musikari ezagun izan ditu ondoan, elkarren arteko lotura nazioartean erreferentzia eta bikaintasunaren bermea den Musikene Zentroan kokatzen ahal dugula. Gitarrajolea madrildarraz gain, Irati Bilbao, Begin proiektuko liderra daukagu boskotean. Durangaldeko abeslari hau erreferentea bihurtu zaigu azkenaldian, 2020an izen bereko lehen lanaren argitalpenari esker. Jorge Fernandez pianojolea, ibilbide luzeko beste artista bat, No Land Trio proiektuaren egilea izateaz beste. Taldea osatuz, Carlos Montull baxuan, irakasle lanetatik at ezin konta ahala artistaren laguntzaile, eta Aitor Bravo bateriajole malgua, Triology, No-Land Trio eta Jeronimo Martinen taldearekin diharduena, bestek beste.\nDive into the Seak ekoizpen bikaina dauka. Egungo jazzaren kutsua duten soinu sakonetan murgiltzen da, beste eragin anitzetatik ekartzeko tradiziotik hastandu gabe. Ñabarduraz eta kolorez betea, etorkia itsasoan eta itsasoaren ikonografian daukala, Eva Alcaidek ikasle urteetan idatzitako konposizio bilduma bikain baten aurrean gaude. Fresh start-en Irati Bilbaok ahotsean eta Eva Alcaidek gitarran egiten dituzten joko melodiko eta bateratuetatik hasi, Budelli Island edo In these hallways-en egitura zikliko eta oroigarritik iraganik Movement at the coral reef-era iritsi arte, taldearen kohesioak ur paisaietara garamatza musika garaikidean barrena, bere-berea duen hots jarioan. Pat Metheny eta Ben Monderren oihartzunak Eva Alcaideren maisutasun instrumentalean, melodia urdin-berde osoak marrazten dituela The Peacocks-en, Naima erritmikoaren protagonista izateko eta aldi berean talde osoaren konplizitatea agerian uzteko. Gehi Dive into the sea homonimoarekin azkentzeko.\nItsasaldien taupadak, tai gabeko higidurak. Eva Alcaidek maisuki margotzen du itsas koloreko isiltasun erabatekoa, bihotzaren pilpira isiltasunik gardenenean entzun dezagun, korronteak kulunka gaitzan harekin bat eta bakarra izateko. Dive into the sea, horra hor froga.


Jojo's Bizarre Adventures Stardust Crusaders 01 | News\nJojo's Bizarre Adventures Stardust Crusaders 01\nKaixo EuskoMangazaleok! IRITSI DA JOJOREN 3.ZATIA EUSKOMANGARA! Zati honetan, gure husbando handiena den Josephen biloba esagutuko dugu, Kujo Jotaro. Jotaro espetxeratuta dagoen gazte bat da gaizkitzea delako, baina poliziek ez dakitena da bere burua nahita espetxeratu nahi zuela eta ez duela espetxetik atera nahi izpiritu maltzur baten menpe dagoela dioelako. Honek, Joseph Japoniara eramango du Jotaro sendatu ahal izateko eta bere lagun batekin joango da, izpiritu maltzurrez asko dakiena. Zer gertatuko da?\nNire arpitarapenez ahal bezain lasterren konturatu nahi baduzu, hemen nire Twitterra: TWITTER\non May 31 2018 21:26:21\non June 02 2018 20:29:27\nZer da hau, Blue Dragonen hirugarren denboraldia?\non June 03 2018 14:46:23\nAupa! Ohar batzuk eman nahi nizkizuke itzulpenari buruz, nahi badituzu erabili ditzakezunak.\nNire lagunei eta niri serie hau asko gustatzen zaigu, eta behin baino gehiagotan erabiltzen dituzten hitz bitxiak euskerara itzultzen zaiatu gara:\nStand: Izana. Norberaren zehozer adierazten duen hitz labur bat, gure ustez bikain datorkio\nMagician red: Azti gorria ; Star platinum: Zilar izarra ; Hermit purple: Ermitau morea (beste "izan" guztiak ere zuzenean itzuli ohi ditugu, baita erabiltze dituzten abileziak ).\nStardust crusaders: Izarhauts gudariak\nYare yare daze: Ene ene bada\nNire kuadrillako kontuak dira, baina zuk aplikatu ditzakezu nahi baduzu!\non June 03 2018 17:19:10\nA ze kuadrilla dibertigarria duzun!\non June 04 2018 01:42:59\nKaixo Martxin! Ez dakit Jojoren aurreko denboraldiak ikusi dituzuen, baina bada ez bada, ohartu egiten zaitut hau ez dela lehen denboraldia.\nItzulpenei buruz, eskertzen dizut itzuli izana, baina egia esaten badizut, ez nituen izenak aldatu nahi gero interneteko fandometan eta memeetan moldatzeko erraztasun handiagoa izan zenezaten. Agian, hemendik aurrera, "izan" edo "Stand" bat agertzen den lehen aldian elebitan jarriko dut eta gero euskaraz itzulita utzi, zer deritzozu?\non June 04 2018 20:20:28\nBai, dauden denboraldi osoak ikusi ditut!\nItzulpenen kontu hori nire maniak besterik ez dira eta zuekin partekatu nahi nituen besterik ez.\nItzulpena zurea da, beraz nire ustetan zuk nahi duzun moduan ipini beharko zenituzke . Nire ideia gustatu bazaizu ondo, bestela jarri normal, berdin ikusiko dut!\nAldaketaren bat egitekotan jarri ohar bat hitza agertzen denean, lehen kapituluan "Stand" erabili duzulako. "Izana" erabiltzera animatzekotan jarri nonbait hitz horrek "Stand " esan nahi duela euskaraz.\non June 05 2018 23:49:56\nGustatu zait zure ideia, baina beste hizkuntzen itzulpenekin hobeto ulertzeko dagoen bezala utziko dut erraztasun handiagoarekin ibiltzeko. Gainera, iruditzen zait ingelesez uztea dela hoberena Hirohiko Arakik (Jojoren sortzaileak) ingelesezko izena ematea erabaki zuelako eta, beraz, bere benetako izena ingelesezkoa dela uste dudalako.\n2,465,558 unique visits\nRender time: 0.07 seconds - 136 Queries


Politikaren arazoak | rufino iraola garmendia\n← Existencialismo vs. esencialismo\nPublicado el noviembre 17, 2016\tpor kafarnaum\nEguna joan eta eguna etorri, etengabe ari gara entzuten eta ikusten ustelkeriari buruzko informazioa, han eta hemen. Azkenean, ustelkeriak berak ez ezik informazio hori entzun eta ikusi beharrak begi bietaraino okitzen gaitu. Ez dut ukatzen beharrezkoa dela salatzea eta errudunei justizia aplikatzea. Baina ez dezagun pentsa politikaren problematika osoa horrekin konpondua dagoenik, epaileen esku uztea nahikoa denik.\nUstelkeriarik gabeko politika, bera bakarrik, nahitaez, ez litzateke politika ona izango. Politikari eskatu behar zaion minimoa da ‘res publica’ (gauza publikoa) ongi administratzea; baina ez hori bakarrik, baita problema eta arazo sozialei erantzun egokia ematea ere. Eta hori egin behar da inertzia oro alde batera utzita, dinamismo ekintzailetik: ideia berriak sortu eta proiektuei eraginez.\nPolitikaren egitekoa da, adibidez, herri mugimenduak eta mobilizazio demokratikoak eraiketa instituzional bihurtzea, mobilizazio horiek testimonial hutsak izan ez daitezen. Beraz, txalogarria da 15M bezalako mugimendutik alderdi politikoa sortzea, eta errebindikazioak parlamentura eramatea. Zaila, alafede, kaleko aldarrikapen guztiak instituzioetan ongi bideratzea.\nEz hainbeste, instituzioek alderdi berria domestikatzen dutelako, baizik botere faktikoek, batez ere ekonomikoek eta mediatikoek, kontenplaziorik gabe egurra ematen diotelako alderdi berriari, akats txikiak anplifikatuz eta gauza onak ezkutatuz. Nondik iritsi zaiola uste duzue horrenbesteko presioa PSOEri, Podemosekin pakturik ez egiteko?\nPolitikak izan beharko luke ahala neoliberalismo basatiaren kontra borroka egiteko ere, hortik ez baitator gehiengoarentzat ezer onik, ez bada gutxien batzuen eskuetan diru-pilaketa handiak eta behekoentzat ‘ogi-papurrak’. Baina alderdi politiko batek nola egingo dio horri kontra bere ideologia bera ere bide horretatik badoa? Hau da gertatzen dena: gastu publikoaren murrizketa etengabea eta ahal den guztia pribatizatu. Horrek dakarrena da goiko eta behekoen artean gero eta diferentzia handiagoa, eta aurki, deskuidatuz gero, berdindu ezingo den zuloa.\nParadoxen garaian bizi gara. Ekonomia asko ari omen da hazten, eta langabezia jaisten, eta, hala ere, Gizarte Segurantzan gero eta zulo handiagoa. Paradoxa esan dut, baina logika hutsa da. Horrek esan nahi du oso kontratu eskasarekin ari dela jendea lanean. Eta guztientzat ditu ondorioak, batez ere zerbitzu sozial eta erretiroentzat.\nBai Horixe, DV: 161117\nEsta entrada fue publicada en 1 Artikulua/Prentsa y etiquetada 161117 BH. Guarda el enlace permanente.


Fokuak (FK) - Fokua: Andréi Tarkovski - | Tabakalera - Donostia / San Sebastián\nHasiera Kultur proiektua Fokuak (FK) Fokua: Andréi Tarkovski Fokua: Andréi Tarkovski\nFrank Kermode kritikari britainiarraren arabera, obra bat klasikotzat jotzeko oinarrizko baldintzetako bat testuaren pazientzia da; hau da, gaitasuna izan behar du ondorengo belaunaldiak, egilearen garaikideetatik harago, berarengana gerturarazteko, harekin identifikarazteko eta hura interpretatzeko arrazoiak aurkiarazteko. Gogoeta hori ondo datorkio Andréi Tarkovski zinemagileari, haren lana aldian-aldian programatu baita mundu osoko pantailetan, 1986. urtean hil zenetik. 32 urte hauetan erabat aldatu dira zinema-aretoetako jarlekuak, baita ikusleek haren zimena jaso zuteneko egoera historiko eta soziala ere. Hala eta guztiz ere, errusiar zinemagilearen lanek ikusle berriengan iraun dute garai modernoko zinemagileengan ezohikoa den indarrarekin eta, are, probokatzeko eta interpelatzeko gaitasunarekin. Hogeita hamar urte hauek Tarkovski leku horretan kokatu dute, klasikoen lekuan, eta mundu guztiak du haren pelikulei buruzko iritzia, ikusi ez badituzte ere. Eta bai, hain zuzen ere, haren zinemak oraindik ere pazientzia handiz erakartzen ditu, Kermodek esango lukeen moduan, ikusle, irakurketa eta filiazio berriak. Inspirazio-iturri gisa erabili dute doktorego-tesi eta musika-konposizioetarako, baina baita bideo-jokoetarako (GSC Game Worlden S.T.A.L.K.E.R.erako, adibidez) eta sorkuntza literarioetarako ere (saiakera nahiz poemetarako, esaterako Geoff Dyerren Zona).\nAlabaina, zinemagileak santutzea ez da ona inondik inora ere, ezta zinemagile hautatuentzat ere. Andréi Andréievich Tarkovskik, zinemagilearen semeak, lezio galduei buruzko saioaren harira EQZEra duela gutxi eginiko bisitan, hain zuzen ohartarazi zuen arriskutsua dela bere aitaren obraren irakurketa hagiografiko eta akritikoak egitea, hori helburu errealetik zeharo aldentzen delako. Hori dela eta, haren lana marmolezko aldaretik jaitsi eta bizitzara bueltatzeko modu bat da haren filmografia kronologikoki berraztertzea eta gaur egungo beste film batzuekin elkarrizketan jartzea, film horiek soilik urruneko oihartzunen edo oroitzapen tangentzialen bidez lotuta egonda ere. Horixe da, egiatan, haren lanari leial izateko modu bakarra, kanon aldagaitzak ez onartzekoa eta geure burua ikusle gisa aldarrikatzekoa. Horixe da klasikoen pazientzia. Urtarrilean abiatuko dugun programa honek, bada, horrexetara gonbidatzen gaitu, eta udaberrian lezio galduei buruz egingo den bigarren saiora eramango gaitu.\nCarlos Mugiro, EQZEko zuzendaria\nFOKUAK: ANDRÉI TARKOVSKI + ZINEMA GARAIKIDEA\nHau jolas bat da. Carlos Mugirok dioen moduan, elkarrizketa bat proposatzen dugu –batzuetan zuzena, besteetan periferikoa– zuzendari errusiarraren eta gaur egungo beste pelikula batzuen arteko iradokizunez, antzekotasunez eta oihartzunez eztabaidatzeko.\n01.20, larunbata, 18:00, Krizácek (Little Crusader), Václav Kadrnka, Txekiar Errepublika, 2017, 90’\n01.21, igandea, 18:00, Ivanovo detstvo (Ivanen haurtzaroa), Andrei Tarkovski, SESB, 1962, 95'\n02.10, larunbata, 18:00, Aliens, Luis López Carrasco, Espainia, 2017, 23’ + Viu, Viu, Viu, señor Corberó, Diego Postigo, Espainia, 2017, 47’\n02.11, igandea, 18:00, Andrei Rublev, Andréi Tarkovski, SESB, 1966, 205’\nData: Larunbata, 2018ko urtarrilak 20 > Igandea, 2018ko otsailak 11\nFokua: Andréi Tarkovski:


Ezki-ur - Wikipedia, entziklopedia askea.\nEzki-ura, tila edo ezki tea, tilia generoko espezie batzuen lore formako fruituarekin egiten den infusio bat da.\nAlfa-pineno, limoneno, nerol, eugeno eta azido kafeiko edukiagatik propietate antiespasmodikoak, somniferoak eta antsiolitikoak ditu. Bere eraginak kontsumitzen duen pertsonaren araberakoak diren arren, ezki teak zenbait osagai nutrizional ditu.Farmesol-dosi handiak aurki daitezke, lurrin bereizgarria ematen dion substantzia. Aipatzekoak dira, halaber, taninoen, etxekoen, karotenoen, glukosidoen, suerzitrosidoen eta c bitaminaren edukia. Substantzia horiek guztiek erlaxazio- eta lasaitasun-efektua eragiten dute organismoan, eta lagungarri izan daitezke hilekoa duten pertsonentzat.\nTila lagungarria da, bereziki, loa aurkitzeko arazoak dituzten edo loezina duten pertsonentzat. Hala ere, ezaugarri horiek ez ezik, gosea berreskuratzen eta hotzeria bat jasaten dugunean hobetzen ere laguntzen du.\nEragin erlaxatzaileak batez ere sistema kardiobaskularrean eragiten du, zehazkiago hipertentsioa dagoenean, odolaren presioaren jaitsieran eragiten baitu. Beraz, gaixotasun kardiobaskular jakin batzuk prebenitzen laguntzen du, hala nola bihotzeko infartua, tronbosia edo, besterik gabe, lehendik dauden beste batzuk hobetzen ditu, hala nola barizeak, arteriosklerosia eta abar.\nEz da gomendatzen erremedio gisa erabiltzea "buxadura esofagikoa, oklusioa eta heste-buxadura, iteo paralitikoa, digestio-traktuaren estenosia eta jatorri ezezaguneko sabeleko mina" gertatuz gero.\nMexikon Tilia mexikar barietate endemikoa erabiltzen da, medikuntza tradizionalaren zati den erremedio bat. Herrialde horretan tila tea ere deitzen zaio Ternstroemia generoko zuhaixkaren infusioari, baita eragin antsiolitikoekin ere eta eragin toxikoak izan dituena.\nLehortutako loreak soltean eros daitezke. Infusioa egiteko, koilarakada bat lore sartzen dira ur irakinetan; bost minutuz atseden hartzen uzten da, eta josi ondoren hartzen da.\nEuropan, tilo batzuek desbora dezente bizirautea lortu zituzten. Gloucestershire-ko Westonbirt Arboretum-eko T. cordatan zuhaizti batek 2.000 urte dituela kalkulatzen da. Nurembergeko gaztelu inperialaren patioan Tilia bat dago, tradizioz 1900. urtean kontatua, Cunigunde enperatrizak landu zuena, Alemaniako Henrike II.aren emaztea 1000 inguruan. Baden-Württembergeko Neuenstadt am Kocher-eko Tilia, Alemania, erori zenean 1000 urte zituela kalkulatu zen. Naters-eko Alte Linde zuhaitza, Suitzan, 1357an agiri batean aipatzen da eta garai hartako idazleak dagoeneko magnam (handia) bezala deskribatu zuen. Bere oinean dagoen plaka batek aipatzen du 1155ean teil bat zegoela leku horretan. Najevnik teilua (eslovenieraz: Najevska lipa), 700 urteko T. cordata, Esloveniako zuhaitzik lodiena da.\nOso ezagunak diren Hyblaean mendien eztiaren bikaintasuna bere alboak estaltzen eta gailurra koroatzen zuten tilioi zor zitzaien.\nKare fosilak Kanada Grinnell Landeko Tertziario formazioetan aurkitu dira, 82 ° N latitudean eta Svalbarden, Norvegian. Sapportak uste zuen han aurkitu zuela Europako eta Amerikako Tilia espezieen arbaso komuna.


Pelota Eskolan izen ematea zabalik da! | Añorga\nPelota Eskolan izen ematea zabalik da!\nUzt 2, 2021 | Pilota | 0 comments\nAñorgako Pelota Eskolak 180º-ko biraketa egin du eta, sailaren kudeaketa añorgako gazte talde batek hartu bere gain. Ezagunak izango zaizkizuen Arozena, Eraunzetamurgil, Esnaola, Manterola, Matxain, Sierra eta Urmeneta dira besteak beste proiektu berriari forma eman eta saila aurrera aterako dutenak. Esan beharrik ez dago ongi etorriak izango direla zuen iritzi eta aportazioak, eta bereziki zuen kolaborazioa, izan ere aurrera aterako den proiektua herriarena eta herriarentzat osatu nahi dugulako.\nTalde honek iragarri nahi duen lehenbiziko gauza Pelota Eskolan izen ematea zabalik dagoela da, eta 2011n jaio diren neska mutikoetatik hasita eta jubenil kategoria dutenen arte dago zabalik gaurtik aurrera. Horretarako, hemen aurkituko duzun inskripzio fitxa betetzea besterik ez duzu egin behar.\nPelotak egun bizi duen egoerari buelta emate aldera, lehen urteko inskripzioa prezio erdian egongo da, 50€ hiruhilabetean alegia, eta datozen urteetan izen emate berriei ere aplikatuko zaie beherapen hau. Esan beharrik ez dago gurekin diharduten pilotariei ere aplikatuko zaiela prezio hau 2021-22 ikasturterako, talde honek lehenesten duelako urte hauetan guztietan gugan konfiantza jarri dutenen konpromisoa.\nAnimatu gure proiektu berri honen parte izatera eta iraul dezagun pilota mundua!\nBizikleta irteerak egingo ditu Triatloi taldeak hilabetero, igande honetan hasita. 2021eko irailak 28\nAñorgako sagastietara bisita izango da datorren larunbatean. 2021eko irailak 27\nIraileko egitaraua – Mendeurrena 2021eko irailak 6\nMendeurreneko ospakizunak hasi dira! 2021eko irailak 6\nDATORREN LARUNBATEAN HASIKO GARA MENDEURRENA OSPATZEN 2021eko abuztuak 21


José María Guibert Ucín, SJ – Deusto Alumni Time\nBy admindeusto20 otsaila, 2020Artikuloak\nZorionak, errektore jauna, lehenengo, kargua berritu duzulako beste hiru urtetarako! Baita Medikuntzako Graduagatik ere! Batzuk diote, zure agintaldiko lehenengo egunean, bulegoan sartu orduko, beste ezer baino lehen, Deustun Medikuntza falta da edo antzeko zerbait esan zenuela. Aipua egiazkoa izan ala ez, sei urte geroago lortu da. Kontatuko zeniguke zer sentitu zenuen azken onespena jaso zenuenean?\nMila esker. Lehenengoz entzun dut aipu hori. Grazia egiten dit. Egia esan, errektoretzako agintaldia hasi nuenean, ez nuen aldez aurretik pentsatutako ideia askorik, are gutxiago Medikuntzari buruzkorik. Gerora, gizarteko beharrizanak aztertzean eta sektoreko profesional eta zientzialariekin hitz egin ondoren, arren eskatu ziguten Medikuntzako ikasketak ezartzeko. Gaia aztertu genuen, pare bat urtetan berrehun profesionalekin hitz egin genuen, bertoko eta beste kontinente batzuetakoekin, eta osasun zientzien arloa eta, zehazki, Medikuntza ezagutzen hasi ginen pixkanaka. Prestaketan eman genituen urte horietako bereizkuntza erraza da: beharrizan bat dago, egin dezakegu, egin dezagun.\nOnarpeneko momentua bizi izan ditudan beste asko bezalakoa izan zen. Pauso ugari eman ditugu, ehunka ataza egin ditugu, prozesu ugari jarri ditugu abian Medikuntzako Gradua zorrotz ezartzeko. Aipatu duzun onarpen hori beste urrats bat baino ez zen izan edo onarpen partzial bat gehiago. Espero genuen, urrats ugari emanak genituen eta; baldintza guztiak betetzen genituen eta izapidea berresteko zorian zegoen. Hedabideetan ondorio deigarria izan zuen, hori gertatu zen. Niretzat urrats bat gehiago baino ez zen izan, jakinik urrats bakoitza aurreko guztien pentzudan dagoela. Ez da loteria. Jarduera zerrenda zehatz eta zorrotz baten katebegia da. Are gehiago, hedabideetan oihartzun zabala izan zuen onarpen horren ondoren, beste pauso batzuk ematen jarraitu dugu, irakasle, ikertzaile, hitzarmen, instalazio eta beste arlo askotan. Laburbilduz, Medikuntzako gradu bat urrats askoko lasterketa bat da.\nDeustuko Medikuntzako Graduak apustu berritzaile baten alde egin du, arazoetan oinarritutako ikaskuntzaren alde (AOI metodoa), hain zuzen, Espainian oraindik gutxi ezagutzen den metodologia baten alde. Azalduko zenizkiguke labur-labur ezaugarririk esanguratsuenak? Zelan prestatu da Deustuko Unibertsitatea bertako ikasketetan txertatzeko?\nAOI metodoan ia ez dago eskola magistralik, arazoak taldean ebazteko formatua erabiltzen da ezagutza eraikitzeko gehien eta, gainera, praktika klinikoak graduko lehenengo hiruhilekotik hastea dakar. Metodologia horrekin irakasten duten unibertsitate asko bisitatu ditugu, mundu osoan zehar, eta asko ikasi dugu haiengandik. Gainera, hitzarmen bat sinatu dugu Gironako Unibertsitatearekin eta bertako Hezkuntza Medikoko Unitateak bi urte baino gehiago daramatza gure langileen trebakuntzan. Une honetan, prest gaudela esan dezakegu gradua eskaintzeko, metodologia berritzaile hori erabiliz, batez ere.\nLagundiko unibertsitateek urteak daramatzate ignaziotar espiritua sendotzen: Ignazioren espiritualtasuna, pedagogia eta lidergoa.Zertan edo non aurkituko dugu ignaziotar lorratza Medikuntzako Graduan?\nEgitekoak Humanismotik abiatuta jorratzea da Deustuko Unibertsitatearen identitatearen berezko ezaugarria. Alde horretatik, etorkizuneko tituludunen eredua hau izango da: Medikuntzako profesionala, gaixoaren hauskortasunean beraren hauskortasuna ikusiko duena eta, kristau humanismotik abiatuta, behartsuari zerbitzu ematea izateko arrazoi bihurtzen duena. Hori bat dator pertsona ardatz hartzen duen Medikuntzaren korrontearekin. Horixe izango da unibertsitate gisa hartuko dugun bidea.\nBadakigu, ongi jakin ere, titulazio hori onartu arteko bidean zailtasunak izan direla, behaztopak izan direla bidean. Orain, gaindituta daudelarik, kontatuko zeniguke zelan bizi izan zenituen pertsona moduan, denak ez badira ere, zailtasun horietako batzuk?\nTamaina bateko proiektuek eginkizun asko bete beharra dakarte, lehen aipatzen nuen bezala. Behaztopak edo zailtasunak baino gehiago, beste eginkizun ezezagun batzuei aurre egin beharra izan dugu. Gure taldeek egin ahala ikasi behar izan dute prozesu osoan zehar. Lan etengabea, metodikoa izan da, alde askotatik landu beharrekoa. Metodologia eta proposamen berritzaileak hautatzeko aukera izan dugu, antzinako jokabideei edo zurrundutakoei ainguraturik egon gabe. Deustun izango dugun gradurik berritzaileena izango da. Etorkizunean beste batzuk ere errotik aldatzea pentsa dezakegu, Medikuntzan ikasten dugunetik abiatuta.\nZailtasunik handiena erronka berriei aurre egin beharra izan da, esparru berrietan sartzea, profesional, zientzialari eta erakunde berriak ezagutzea. Zailtasuna baino bide zoragarri batetik ibiltzea izan da, hala bizi izan dut, gero eta automotibazio gehiagorekin eta zerbitzu emateko goi mailako espirituarekin. Deustun “unibertsitate mailako profesionalak” garela sentitu dut. Bestela esanda, beharrizan bat ikusten badugu, zehatz-mehatz ekiten diogu lanari, lanean laguntzeko onenak bilatzen ditu eta gure proiektura biltzen ditugu.\n“Behaztoparik” handienak gu geu gara, antzinako jokaeretan lotuta, atxikita geratzen bagara edo erronka berrietarako irtenbide berrietan pentsatzen ez badugu. Lehen esaten nuen bezala, tamaina bateko proiektuak konplexuak dira eta epe ertainera planteamenduak egitea eskatzen dute, ez larritzea unean uneko geldialdiak sortzen direnean, galdera egokiak egitea eta era estrategikoan pentsatzea. Ikasi, ikasi eta ikasi. Irtenbideak eta planteatzen genituen bide berriak egingarriak zirela sinisten lehenak geuk izan behar genuen. Ondoren, beste batzuk konbentzitzen lan egin behar izan dugu, gure erakundearen barruan eta kanpoan.Asko hitz egin dugu eta asko ikasi dugu. Eta hala jarraituko dugu, zeregin asko eta asko dago eta.


SQL Server eta MS Access Diseinua Marihuana eta Kalamu Enpresentzat\nAlde txarrak - Garapen pertsonalizatua\nGarapen proiektua behar bezala hedatzen ez baduzu, agian EZ duzu behar duzuna lortuko.\nGaratzaile bakar batek garatutako jabedun kodea baduzu (eta dokumentaziorik eman ez badu), dagoen kodearen aldaketak zailak izan daitezke.\nErabilera erraza da ... Erabiltzaileek eta beste batzuek sortutako aplikazio "hautsi" ugari aurkitu ditut ... beren gaitasunak (edo ikasteko denbora) zereginerako nahikoa ez ziren unera iritsi ziren,\nCloud datu-baseko irtenbideak\nHodei konponbideak gero eta ezagunagoak dira, erabiltzaileek beren datuak internet bidez kudeatzeko aukera ematen baitute, gailu asko erabiliz, zerbitzariak hornitu behar izan gabe eta abar bere tokiko negozioan. Soluzio horietako gehienek pertsonalizazioa eta programazio batzuk behar dituzte, hala ere.\nDatu base pertsonalizatuak garatzeko irtenbideak\nBai Access bai Excel pertsonaliza daitezkeen arren, enpresa txiki askok datu-baseen irtenbide pertsonalizatua aukeratzea aukeratuko dute, datuen beharrak dituztelako eta informazioa nola kudeatu, aztertu eta zabaldu behar dutelako. Soluzio pertsonalizatuei esker, enpresei beren plataforma (webgunea, mahaigaina, mugikorra, guztiak) eta backend datu-basea (SQL zerbitzaria, MySQL, etab.)\nAlde onak - Zergatik erabili MS Access\nAzkar inprimakiak, txostenak eta kontsultak garatzeko.\nmicrosoft morroi ugari biltzen zituen inprimakien eta txostenen sorrera bideratzeko.\nErreportaje oso ona.\nAlde onak - Garapen pertsonalizatua\nNahi duzuna lortuko duzu. Soluzioa plataforma eta teknologia anitzetan exekutatu dezakezu, zure zehaztapenetan oinarrituta. Kanpoko bazkide bat duzu (DBAak eta programatzaileak) zurekin lanean dena ondo dabilela ziurtatzeko ... hori da haien espezialitatea.\nDatuak kudeatzeko MS Excel erabiltzen duten jendeak maiz topatu ditut eta zerrenda txikietan eta abarretan funtziona dezakeen arren, orokorrean ez da egokia datuak mantentzeko.\nAlde onak - Zergatik erabili MS Excel\nKonfiguratzeko eta erabiltzeko erraza.\nAnalisia Excel-en integratuta dago.\nGordetzeko eta banatzeko erraza.\nAlde txarrak - Zergatik EZ MS Excel erabili\nErabiltzaile anitzeko gaitasunak mugatuak dira (bai, hainbat pertsona fitxategi berera batera sar zaitezke, baina orokorrean ez da ideia ona blokeatzeko arazoak grabatzeko).\nDatuak sartzeko inprimaki sendoak konfiguratzea zaila izan daiteke VBA (Visual Basic for Applications) ezagutza onik gabe. Datuen biltegiratzea ez dago kodetik eta azterketatik bereizita.\nEz da oso egokia webguneak datuak hornitzeko (datu iturri gisa erabiltzen denean, ez bakarrik deskarga esteka gisa).